cyanic-selkie/wikianc huggingface dataset:
การตั้งชื่อพายุหมุนเขตร้อน
ประวัติ
ก่อนการตั้งชื่ออย่างเป็นทางการจะเริ่มต้นขึ้น พายุหมุนเขตร้อนมักถูกตั้งชื่อตามสถานที่ วัตถุ หรือวันฉลองนักบุญทางศาสนาในวันที่เกิดพายุ การใช้ชื่อบุคคลมาตั้งเป็นชื่อระบบลมฟ้าอากาศในระบบอุตุนิยมวิทยานั้นริเริ่มโดยเคลเมนต์ แร็กก์ นักอุตุนิยมวิทยาแห่งรัฐบาลควีนสแลนด์ ซึ่งได้ตั้งชื่อพายุหมุนเขตร้อนในระหว่างปี พ.ศ. 2430 ถึง 2450 ต่อมาระบบการตั้งชื่อลมฟ้าอากาศนั้นถูกเลิกใช้ไปหลังจากแร็กก์เกษียณอายุ จนกระทั่งถูกรื้อฟื้นอีกครั้งในช่วงปลายสงครามโลกครั้งที่สองสำหรับแอ่งมหาสมุทรแปซิฟิกตะวันตก ต่อมาจึงได้มีการนำรูปแบบการตั้งชื่อไปใช้กับแอ่งแอตแลนติกเหนือ แอ่งแปซิฟิกตะวันออก กลาง ตะวันตก และใต้ รวมถึงภูมิภาคออสเตรเลียและมหาสมุทรอินเดีย
ปัจจุบัน พายุหมุนเขตร้อนได้รับการตั้งชื่ออย่างเป็นทางการศูนย์เตือนภัยหนึ่งจากสิบเอ็ดแห่ง และชื่อนั้นจะถูกคงไว้ไปตลอดช่วงชีวิตของตัวพายุหมุนเขตร้อน ทั้งนี้เพื่ออำนวยความสะดวกในการสื่อสารด้านการพยากรณ์อากาศ และการเตือนภัยอย่างมีประสิทธิภาพต่อสาธารณชน ลักษณะนี้เป็นสิ่งสำคัญอย่างยิ่งเมื่อมีพายุหมุนเขตร้อนหลายลูกเกิดขึ้นพร้อมกันในแอ่งมหาสมุทรเดียวกัน โดยทั่วไป ชื่อจะถูกนำออกมาจากลำดับรายชื่อที่ถูกกำหนดไว้ล่วงหน้า เมื่อพายุดังกล่าวมีความเร็วลมต่อเนื่องในหนึ่ง สาม หรือสิบนาทีมากกว่า 65 km/h อย่างไรก็ตาม มาตรฐานนั้นจะแตกต่างกันไปในแต่ละแอ่ง เช่น พายุหมุนเขตร้อนบางลูกในมหาสมุทรแปซิฟิกตะวันตกที่ก่อตัวเป็นพายุดีเปรสชันเขตร้อนภายในหรือเข้าสู่พื้นที่รับผิดชอบของฟิลิปปินส์ จะได้รับชื่อท้องถิ่นสำหรับใช้ในประเทศฟิลิปปินส์จากองค์การบรริการบรรยากาศ ธรณีฟิสิกส์ และอุตุนิยมวิทยาฟิลิปปินส์ หรือในซีกโลกใต้ พายุหมุนเขตร้อนจะต้องมีลักษณะเฉพาะ คือ มีแรงลมแรงมากอย่างมีนัยสำคัญเกิดขึ้นรอบศูนย์กลางเสียก่อนจึงจะได้รับชื่อ
ชื่อสากล
พายุหมุนเขตร้อนภายในมหาสมุทรแปซิฟิกตะวันตกจะได้รับชื่อสากล โดยกรมอุตุนิยมวิทยาญี่ปุ่น เมื่อมีความรุนแรงขั้นต่ำเป็นพายุโซนร้อนโดยมีความเร็วลมต่อเนื่องเฉลี่ยใน 10 นาทีอย่างน้อย 34 kn ชื่อจะถูกใช้ตามลำดับต่อเนื่องกันไปในแต่ละปี ซึ่งชื่อเหล่านี้จะถูกเตรียมไว้อยู่ภายในชุดรายชื่อจำนวนห้าชุด โดยคณะกรรมการไต้ฝุ่นของ ESCAP/WMO ซึ่งชื่อเหล่านี้ถูกส่งมาโดยประเทศและดินแดนสมาชิกจำนวน 14 ประเทศและดินแดน โดยประเทศหรือดินแดนละ 10 ชื่อในปี พ.ศ. 2543 และมีการจัดเรียงชื่อตามลำดับตัวอักษรโรมันของชื่อประเทศที่ส่งเองตามลำดับ ทั้งนี้ ประเทศหรือดินแดนสมาชิกคณะกรรมการไต้ฝุ่น สามารถยื่นขอถอนชื่อพายุในชุดรายชื่อได้ หากชื่อเหล่านั้นส่งผลกระทบอย่างมหาศาล หรืออาจด้วยเหตุผลอื่น เช่น จำนวนตัวเลขผู้เสียชีวิต เป็นต้น
เชิงอรรถ
<references group="#"/>
มหาสมุทรแอตแลนติกเหนือ
ภายในมหาสมุทรแอตแลนติกเหนือ พายุที่มีความรุนแรงถึงระดับพายุโซนร้อนหรือพายุกึ่งโซนร้อน จะได้รับชื่อโดยศูนย์เฮอร์ริเคนแห่งชาติ (NHC/RSMC ไมอามี) โดยศูนย์ดังกล่าวจะเป็นผู้ตัดสิน เมื่อพายุทวีกำลังทวีกำลังแรงขึ้นเป็นพายุโซนร้อน ด้วยความเร็วลมอย่างน้อย 34 นอต (63 กม./ชม. หรือ 39 ไมล์/ชม.) ชื่อที่ถูกเลือกจะมาจากหนึ่งในหกรายการตามลำดับตัวอักษรที่หมุนเวียนจากรายชื่อทั้งยี่สิบเอ็ด ซึ่งมีคณะกรรมการพายุเฮอริเคน RA IV ขององค์การอุตุนิยมวิทยาโลกเป็นผู้ดูแล ชื่อในชุดรายชื่อดังกล่าวนี้เว้นการใช้ตัวอักษร Q, U, X, Y และ Z และมีการใช้แบบหมุนเวียนสลับกันไประหว่างชื่อผู้ชายและชื่อผู้หญิง ชื่อของพายุซึ่งมีนัยสำคัญจะถูกถอนออกจากชุดรายชื่อ และจะมีการตั้งชื่อขึ้นใหม่มาทดแทนในวาระการประชุมรอบถัดไปของคณะกรรมการพายุเฮอริเคน
จนถึงปี 2564 หากชื่อพายุในชุดรายชื่อของปีนั้นถูกใช้ไปจนหมด พายุโซนร้อนและพายุกึ่งโซนร้อนที่เกิดขึ้นใหม่จะถูกกำหนดชื่อเป็นชื่อของอักษรกรีกตามลำดับ กระทั่งในเดือนมีนาคม 2564 องค์การอุตุนิยมวิทยาโลกได้ประกาศว่า พายุลูกใดก็ตามที่เกิดขึ้นใหม่นั้น ให้ใช้ชื่อจากรายการรายชื่อเพิ่มเติมแทน ทั้งนี้เพื่อป้องกันความสับสนที่อาจเกิดขึ้นจากชื่อของอักษรกรีก
มหาสมุทรแปซิฟิกด้านตะวันออก
ภายในมหาสมุทรแปซิฟิกตะวันออก มีสองหน่วยงานที่ทำหน้าที่ประกาศใช้ชื่อกับพายุในนามขององค์การอุตุนิยมวิทยาโลก เมื่อหน่วยงานดังกล่าวพบว่ามีพายุหมุนเขตร้อนใดที่ทวีกำลังแรงเป็นระดับพายุโซนร้อน ด้วยความเร็วมลมอย่างน้อย 34 นอต (63 กม./ชม. หรือ 39 ไมล์/ชม.) โดยพายุหมุนเขตร้อนใดที่ทวีกำลังแรงเป็นพายุโซนร้อน อยู่ระหว่างชายฝั่งทวีปอเมริกา ถึง 140°ต.ต. จะได้รับชื่อโดยศูนย์เฮอร์ริเคนแห่งชาติ (NHC/RSMC ไมอามี) ขณะที่พายุหมุนเขตร้อนใดที่ทวีกำลังแรงเป็นพายุโซนร้อน อยู่ระหว่าง 140°ต.ต. ถึง 180° จะได้รับชื่อโดยศูนย์เฮอร์ริเคนแปซิฟิกกลาง (CPHC/RSMC โฮโนลูลู) ส่วนชื่อของพายุหมุนเขตร้อนที่มีนัยสำคัญ จะถูกปลดจากรายการ และจะมีการคัดเลือกชื่อใหม่ขึ้นมาแทนในการประชุมคณะกรรมการเฮอร์ริเคนขององค์การอุตุนิยมวิทยาโลกครั้งต่อไป
มหาสมุทรแปซิฟิกเหนือตอนกลาง (ละติจูด 140° ตะวันตก ถึง 180°)
เมื่อพายุดีเปรสชันเขตร้อนทวีกำลังแรงขึ้นเป็นพายุโซนร้อนในบริเวณตอนเหนือของเส้นศูนย์สูตร ระหว่าง 140°ต.ต. ถึง 180° จะได้รับชื่อโดยศูนย์เฮอร์ริเคนแปซิฟิกกลาง โดยมีรายการชื่อสี่ชุดเป็นชื่อภาษาฮาวาย โดยได้รับการปรับปรุงโดยคณะกรรมการเฮอร์ริเคนขององค์การอุตุนิยมวิทยาโลก โดยการใช้แบบหมุนเวียนโดยไม่คำนึงถึงปี คือ ชื่อแรกของปีถัดไปจะเป็นต่อจากชื่อสุดท้ายของปีก่อน ซึ่งยังไม่ได้ถูกใช้ ส่วนชื่อของพายุหมุนเขตร้อนที่มีนัยสำคัญ จะถูกปลดจากรายการ และจะมีการคัดเลือกชื่อใหม่ขึ้นมาแทนในการประชุมคณะกรรมการเฮอร์ริเคนครั้งต่อไป
มหาสมุทรอินเดียเหนือ (ละติจูด 45° ตะวันออก ถึง 100° ตะวันออก)
ภายในมหาสมุทรอินเดียเหนือ ระหว่าง 45°ต.อ. ถึง 100°ต.อ. พายุไซโคลนจะได้รับชื่อจากกรมอุตุนิยมวิทยาอินเดีย (IMD/RSMC นิวเดลี) โดยกรมดังกล่าวจะเป็นผู้ตัดสิน เมื่อพายุไซโคลนมีความเร็วลมสูงสุด เฉลี่ยใน 3 นาที อย่างน้อย 34 นอต (63 กม./ชม. หรือ 39 ไมล์/ชม.) โดยมีรายการชื่อแปดชุด และได้รับการใช้หมุนเวียนน้อยมากในแต่ละปี อย่างไรก็ตาม ชื่อพายุหมุนเขตร้อนที่มีนัยสำคัญก็จะถูกปลดออกจากรายการ ทั้งนี้เมื่อถึงคราวชื่อชุดแรกใกล้หมดลงแล้ว ได้มีการประกาศรายชื่อชุดใหม่ขึ้น โดยเพิ่มจากเดิมที่ 64 ชื่อ เป็น 169 ชื่อ จากทั้งหมด 13 ประเทศ
มหาสมุทรอินเดียใต้ด้านตะวันตก (แอฟริกา ถึง 90° ตะวันออก)
ในแอ่งทางตะวันตกเฉียงใต้ของมหาสมุทรอินเดีย พายุดีเปรสชันเขตร้อนและดีเปรสชันกึ่งเขตร้อนจะได้รับการตั้งชื่อเมื่อศูนย์อุตุนิยมวิทยาประจำภูมิภาคที่เกาะเรอูว์นียงของฝรั่งเศสตรวจพบว่ามีความเร็วลมคงที่สูงสุด 10 นาทีอยู่ที่ 65 กม./ชม. (40 ไมล์) หรือมากกว่านั้นเป็นเวลาอย่างน้อย 6 ชั่วโมง อย่างไรก็ตาม ผู้ที่ตั้งชื่อพายุได้แก่ ศูนย์แจ้งเตือนพายุหมุนเขตร้อนระดับอนุภูมิภาคในมอริเชียสและมาดากัสการ์
ศูนย์แจ้งเตือนพายุหมุนเขตร้อนระดับอนุภูมิภาคในมอริเชียสจะตั้งชื่อพายุลูกหนึ่ง ๆ เมื่อมันมีกำลังแรงขึ้นเป็นพายุโซนร้อนกำลังปานกลางระหว่างละติจูด 55° ตะวันออกกับละติจูด 90° ตะวันออก แต่ถ้าพายุลูกใดมีกำลังแรงขึ้นเป็นพายุโซนร้อนกำลังปานกลางระหว่างละติจูด 30° ตะวันออกกับละติจูด 55° ตะวันออก ศูนย์แจ้งเตือนพายุหมุนเขตร้อนระดับอนุภูมิภาคในมาดากัสการ์จะเป็นผู้กำหนดชื่อที่เหมาะสมของพายุลูกนั้น
รายชื่อใหม่จะใช้เป็นประจำทุกปี ในขณะที่ชื่อปกติจะใช้เพียงครั้งเดียวจึงไม่มีการปลดชื่อออก
ภูมิภาคออสเตรเลีย (90° ตะวันออก ถึง 160° ตะวันออก)
ในภูมิภาคออสเตรเลียในซีกโลกใต้ อยู่ระหว่าง 90° ตะวันออก ถึง 160° ตะวันออก พายุหมุนเขตร้อนจะได้รับการใช้ชื่อเมื่อได้รับการสังเกตการณ์ และ/หรือ วิเคราะห์ความรุนแรง ว่าพายุมีลมแรงใกล้ศูนย์กลาง ซึ่งจะได้รับการคาดการณ์ต่อไป สำหรับอินโดนีเซียโดยสำนักงานอุตุนิยมวิทยา ภูมิอากาศ และธรณีฟิสิกส์อินโดนีเซีย จะตั้งชื่อพายุที่ก่อตัวระหว่างเส้นศูนย์สูตรถึง 10° ใต้ และระหว่าง 90° ตะวันออก ถึง 141° ตะวันออก ในขณะที่สำนักงานบริการสภาพอากาศแห่งชาติปาปัวนิวกีนี จะตั้งชื่อพายุที่พัฒนาระหว่างเส้นศูนย์สูตรถึง 10° ใต้ และระหว่าง 141° ตะวันออก ถึง 160° ตะวันออก นอกเหนือจากพื้นที่เหล่านี้ สำนักอุตุนิยมวิทยาแห่งออสเตรเลีย จะเป็นผู้ตั้งชื่อหากมีพายุไซโคลนเกิดขึ้น ซึ่งพายุที่ได้รับดารตั้งชือและเป็นพายุที่ทำให้เกิดการสูญเสียชีวิต และ/หรือ ความเสียหายอย่างมีนัยสำคัญและการหยุดชะงักลงของวิถีชีวิตของชุมชน ซึ่งจะนำไปสู่การปลดของชื่อพายุนั้น ๆ และจะมีการส่งชื่อใหม่ไปให้องค์การอุตุนิยมวิทยาโลก เพื่อนำเข้าที่ประชุมคณะกรรมการพายุหมุนเขตร้อน
อินโดนีเซีย
ถ้าพายุก่อตัวระหว่างเส้นศูนย์สูตรถึง 10° ใต้ และระหว่าง 90° ตะวันออก ถึง 141° ตะวันออก จะได้รับการตั้งชื่อโดยสำนักงานอุตุนิยมวิทยา ภูมิอากาศ และธรณีฟิสิกส์แห่งอินโดนีเซีย (BMKG/TCWC จาการ์ตา) โดยจะใช้ตามลำดับจากชุดเอ ในขณะที่ชุดบี จะมีการทำไปแทนรายชื่อในรายการชุดเอ ซึ่งอาจจะมีการปลด ลบออก หรือด้วยเหตุผลใด ๆ ก็ตาม
ปาปัวนิวกินี
ถ้าพายุก่อตัวระหว่างศูนย์สูตรถึง 10° ใต้ และระหว่าง 141° ตะวันออก ถึง 160° ตะวันออก จะได้รับการตั้งชื่อโดยสำนักงานบริการสภาพอากาศแห่งชาติปาปัวนิวกีนี (NWS, TCWC พอร์ตมอร์สบี) รายชื่อที่ได้ใช้ในรายชื่อเอและจะได้รับการปลดโดยอัตโนมัติหลังจากใช้งาน โดยไม่มีการคำนึงถึงความเสียหายหรือผลที่เกิดจากพายุ รายชื่อบี จะมีการทำไปแทนรายชื่อในรายการรายชื่อเอ ซึ่งอาจจะมีการปลด ลบออก หรือด้วยเหตุผลใด ๆ ก็ตาม
ออสเตรเลีย
เมื่อมีพายุหมุนเขตร้อนเกิดขี้นที่ต่ำกว่า 10° ใต้ และระหว่าง 90° ตะวันออก ถึง 160° ตะวันออก จะได้รับการตั้งชื่อโดยสำนักงานอุตุนิยมวิทยาแห่งออสเตรเลีย (BoM) ซึ่งดำเนินการโดยสามศูนย์เตือนภัยพายุไซโคลนเขตร้อนใน เพิร์ท, ดาร์วิน หรือบริสเบน ชื่อที่ใช้ได้รับมอบหมายตามลำดับตัวอักษร และใช้หมุนเวียนโดยไม่คำนึงถึงปี
มหาสมุทรแปซิฟิกใต้ (160° ตะวันออก ถึง 120° ตะวันตก)
ภายในแอ่งมหาสมุทรแปซิฟิกตอนใต้ในซีกโลกใต้ระหว่าง 160° ตะวันออก ถึง 120° ตะวันตก พายุหมุนเขตร้อนจะได้รับการใช้ชื่อเมื่อได้รับการสังเกตการณ์ และ/หรือ วิเคราะห์ความรุนแรง ว่าพายุมีลมแรงใกล้ศูนย์กลาง ซึ่งจะได้รับการคาดการณ์ต่อไป กรมอุตุนิยมวิทยาฟีจี (FMS/RSMC นันจี) จะตั้งชื่อพายุหมุนเขตร้อนระหว่างเส้นศูนย์สูตรถึง 25° ใต้ ในขณะที่สำนักงานบริการอุตุนิยมวิทยานิวซีแลนด์ (MetService, TCWC เวลลิงตัน) จะเป็นผู้ตั้งชื่อ ซึ่งเป็นรายชื่อที่ใช้ร่วมกับ RSMC นันจี ซึ่งพายุที่ได้รับดารตั้งชือและเป็นพายุที่ทำให้เกิดการสูญเสียชีวิต และ/หรือ ความเสียหายอย่างมีนัยสำคัญและการหยุดชะงักลงของวิถีชีวิตของชุมชน ซึ่งจะนำไปสู่การปลดของชื่อพายุนั้น ๆ และจะมีการส่งชื่อใหม่ไปให้องค์การอุตุนิยมวิทยาโลก เพื่อนำเข้าที่ประชุมคณะกรรมการพายุหมุนเขตร้อน ชื่อของพายุหมุนเขตร้อนจะถูกใช้ตั้งแตารายการเอ ถึง ดี ตามลำดับ โดยไม่ต้องย้อนกลับเริ่มต้นใช้รายชื่อเอใหม่ เมื่อเริ่มปีต่อไป ชื่อพายุต่อไปคือทูนี
รายชื่อพายุหมุนเขตร้อนในมหาสมุทรแอตแลนติกใต้
เมื่อมีพายุหมุนเกิดขึ้นในเขตร้อนหรือกึ่งเขตร้อนในมหาสมุทรแอตแลนติกใต้ ศูนย์บริการอุตุนิยมวิทยาทางทะเลของศูนย์อุทกศาสตร์ กองทัพเรือบราซิล จะเป็นผู้ใช้ชื่อโดยใช้รายชื่อที่กำหนดไว้
กกสามเหลี่ยมใหญ่
กกสามเหลี่ยมใหญ่ (ชื่อวิทยาศาสตร์: Actinoscirpus grossus, coarse bullrush, greater club rush) เป็นพืชใบเลี้ยงเดี่ยวอยู่ในวงศ์กก มีอายุยืนหลายฤดู ลำต้นมีลักษณะเป็นสามเหลี่ยม เจริญเติบโตเป็นกอ มีลำต้นใต้ดินแตกไหลได้ พุ่มสูงตั้งแต่ 1-2 เมตร ใบของกกสามเหลี่ยมใหญ่ค่อนข้างแข็ง แผ่นใบแคบ มีลักษณะเรียวยาวเป็นรูปใบหอก ยาวประมาณ 50-100 เซนติเมตร ขอบใบเรียบ ดอกออกเป็นช่อชนิดโคริมบ์ ประกอบด้วยช่อดอกย่อยจำนวนมาก ดอกย่อยไม่มีก้านดอก เกิดลักษณะเวียนรอบก้านดอกอย่างหนาแน่น เมื่อยังเป็นดอกอ่อนจะมีสีเหลืองอ่อนอมเขียว แต่เมื่อแก่จะเปลี่ยนเป็นสีน้ำตาล ดอกออกช่วงเดือนเมษายนถึงกรกฎาคม แต่อาจถึงเดือนตุลาคมได้ ขยายพันธุ์โดยใช้ไหลหรือเมล็ด
กกสามเหลี่ยมใหญ่พบในบริเวณที่มีน้ำขัง อ่างเก็บน้ำ บ่อเลี้ยงปลา และตามคลองส่งน้ำ พบได้ตั้งแต่ประเทศตุรกี อินเดีย บังคลาเทศ เนปาล ปากีสถาน ศรีลังกา ภูฏาน จีน (มณฑลกวางตุ้งและเขตปกครองตนเองกว่างซีจ้วง) ญี่ปุ่น กกสามเหลี่ยมใหญ่เป็นพืชท้องถิ่นของภูมิภาคเอเชียตะวันออกเฉียงใต้ ได้แก่ มาเลเซีย พม่า ลาว กัมพูชา เวียดนาม ฟิลิปปินส์ ไปจนถึงออสเตรเลีย (นอร์เทิร์นเทร์ริทอรีและรัฐควีนส์แลนด์) รวมทั้งประเทศไทยซึ่งพบได้ทุกภาค
กกสามเหลี่ยมใหญ่สามารถนำมาทอเสื่อ จักสานเป็นฝาบ้าน ฝ้าเพดานหรือหลังคาบ้าน นอกจากนี้ยังสามารถทำเป็นตะกร้าและกระเป๋าได้
ไฮดรอกซิล
คำว่า หมู่ไฮดรอกซิล(hydroxyl group) ใช้ในการกล่าวถึงหมู่ฟังก์ชัน -OH ในสารประกอบอินทรีย์ (organic compounds) สารประกอบอินทรีย์ที่ประกอบด้วยหมู่ไฮดรอกซิลเราจะเรียกว่าสารประเภทแอลกอฮอล์ (สูตรเคมีอย่างง่ายของแอลกอฮอล์คือ CnH2n+1 -OH)
อนุมูลอิสระของไฮดรอกซิล
อนุมูลอิสระของไฮดรอกซิล (hydroxyl radical)(·OH) คือรูปที่เป็นกลางของ ไฮดรอกไซด์ไอออน (hydroxide ion) และมีความว่องไวต่อการเกิดปฏิกิริยามาก
อเล็กซานเดอร์ มหาราชชาตินักรบ
อเล็กซานเดอร์ มหาราชชาตินักรบ (อังกฤษ: Alexander) เป็นภาพยนตร์อิงประวัติศาสตร์ฟอร์มยักษ์ของฮอลลีวูด กำกับโดย โอลิเวอร์ สโตน ออกฉายในปี ค.ศ. 2004 นำแสดงโดย โคลิน ฟาร์เรล รับบท พระเจ้าอเล็กซานเดอร์มหาราช, วัล คิลเมอร์ รับบท พระเจ้าฟิลิปส์ที่ 2 แห่งมาซิโดเนีย, แองเจลินา โจลี รับบท พระนางโอลิมเปียส, จาเรด เลโท รับบท เฮฟีสเทียน, แอนโทนีย์ ฮอปกินส์ รับบท ปโตเลมี และยังมีนักแสดงร่วมคนอื่นๆอีกมากมาย
การถ่ายทำ
ฉากการสู้รบระหว่างกองทัพมาซิโดเนีย กับกองทัพอินเดีย ของพระเจ้าเปารวะ ได้ถ่ายทำที่สวนพฤกษศาสตร์ พุแค จังหวัดสระบุรี อันเป็นสถานที่ถ่ายทำเดียวกับฉากยุทธหัตถีในภาพยนตร์ไทยเรื่อง สุริโยไท ผลงานของหม่อมเจ้าชาตรีเฉลิม ยุคล ในปี พ.ศ. 2544 โดยมีนักแสดงชาวไทยเข้าร่วมฉาก 2 คน คือ บิณฑ์ บรรลือฤทธิ์ ในบทพระเจ้าเปารวะ และจรัล งามดี รับบทพระโอรสของพระเจ้าเปารวะ ทั้งนี้เนื่องจากโอลิเวอร์ สโตน ได้เคยชม บางระจัน ผลงานของธนิตย์ จิตนุกูล ในปี พ.ศ. 2543 มาก่อนและชื่นชอบอย่างมาก อีกทั้งยังได้ถ่ายทำที่อุทยานแห่งชาติผาแต้ม จังหวัดอุบลราชธานี อีกด้วย ซึ่งต่อมาทางกรมการท่องเที่ยว ได้จัดเป็นพื้นที่สำหรับกิจกรรมตามรอยภาพยนตร์ด้วย
Bruguiera
Bruguiera เป็นสกุลของพืชมีดอกใน วงศ์โกงกาง ประกอบด้วยไม้ป่าชายเลน 6 สปีชีส์ พบตามมหาสมุทรอินเดีย ตั้งแต่ตะวันออกเฉียงใต้ของแอฟริกาจนถึงทางเหนือของออสเตรเลีย ศรีลังกา และเอเชียตะวันออกเฉียงใต้  เมลานีเซียและโพลีเนเซีย  ชื่อสกุลนี้ตั้งตามชื่อนักพฤกษศาสตร์ชาวฝรั่งเศส Jean Guillaume Bruguière
สปีชีส์
ลูกผสมระหว่าง B. gymnorrhiza และ B. sexangula เรียกว่า Bruguiera × rhynchopetala.
วัดพลานุภาพ
วัดพลานุภาพ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งพลา อำเภอโคกโพธิ์ จังหวัดปัตตานี
วัดพลานุภาพ หรือ วัดทุ่งพลา จากประวัติวัดระบุว่าสร้างขึ้นมาตั้งแต่สมัยรัตนโกสินทร์ตอนต้น โดยคำว่า "ทุ่งพลา" เนื่องจากในสมัยก่อน บริเวณที่ตั้งของวัด เคยเป็นสถานที่พลับพลาของพระมหากษัตริย์ ในคราวที่ยกทัพมาทางภาคใต้ แต่สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2215 ได้รับพระราชทานวิสุงคามสีมาเมื่อ พ.ศ. 2430 วัดพลานุภาพ ได้รับการพัฒนาเรื่อยมาจนมีความเจริญรุ่งเรือง
อุโบสถระบุว่าสร้างเมื่อ จ.ศ. 1271 (พ.ศ. 2452) มีการปฏิสังขรณ์เมื่อ พ.ศ. 2527 มีศาลา 2 หลัง คือ ศาลาหลังคาปั้นหยาและหลังคาทรงจั่ว ศาลาหลังคาปั้นหยามีภาพจิตรกรรมรูปราหูปรากฏอยู่บนเพดานแต่เลือนลางมากแล้ว ส่วนศาลาหลังคาทรงจั่วมีภาพจิตรกรรมเรื่องชาดก
วัดพลานุภาพ มีพระเกจิอาจารย์ผู้ทรงพุทธาคมอย่าง พ่อท่านพรหม ทำให้สาธุชนจำนวนไม่น้อย ที่เดินทางไปกราบนมัสการหลวงพ่อพรหมอย่างต่อเนื่อง และทำให้วัดพลานุภาพเป็นที่รู้จักอย่างกว้างขวางมากขึ้น ได้รับการขนานนามจากชาวบ้านใน 3 จังหวัดชายแดนภาคใต้ว่า "เทพเจ้าฝ่ายบุ๋นแห่งเมืองลังกาสุกะ"
ปีเตอร์ กวินน์
ปีเตอร์ กวินน์ (Peter Gwynne; ค.ศ. 1929 – 17 พฤศจิกายน ค.ศ. 2011) เป็นนักแสดงละครโทรทัศน์ในประเทศออสเตรเลีย รู้จักกันในผลงานละครโทรทัศน์เรื่อง Return to Eden หรือเรื่อง ออสเตรเลีย เล่นคู่กับ นิโคล คิดแมน และ ฮิว แจ็กแมน
ทรอย ดีนีย์
ทรอย แมทธิว ดีนีย์ (เกิดวันที่ 29 มิถุนายน ค.ศ. 1988) เป็นนักฟุตบอลชาวอังกฤษ ปัจจุบันลงเล่นตำแหน่งกองหน้าให้กับเบอร์มิงแฮมซิตี
ดีนีย์เริ่มต้นอาชีพกับสโมสรวัลซอลล์ ก่อนที่จะถูกปล่อยยืมตัวสั้น ๆ ให้กับเฮลโซเวนทาวน์ ในฤดูกาล 2006–07 เขาย้ายไปวอตฟอร์ดในปี ค.ศ. 2010 และได้รับการแต่งตั้งให้เป็นกัปตันทีม จากการพาสโมสรเลื่อนชั้นสู่พรีเมียร์ลีกหลังจบฤดูกาล 2014–15
การจำคุก
วันที่ 25 มิถุนายน ค.ศ. 2012 ดีนีย์ถูกสั่งจำคุก 10 เดือน ข้อหาเตะผู้ชายคนหนึ่งที่ศีรษะในช่วงที่มีการทะเลาะวิวาท อย่างไรก็ตาม เขาได้รับการปล่อยตัวหลังจากถูกตัดสินจำคุกเพียง 3 เดือน เนื่องจากเขายอมรับผิดและเป็นการกระทำความผิดครั้งแรก
เกียรติประวัติ
วอตฟอร์ด
บุคคล
ด้วงงวงมะพร้าว
ด้วงงวงมะพร้าว หรือ ด้วงสาคู หรือ ด้วงลาน หรือ แมงหวัง ในภาษาใต้ (Red palm weevil, Red-stripes palm weevil, Asian palm weevil, Sago palm weevil) เป็นด้วงงวงชนิดหนึ่ง มีชื่อวิทยาศาสตร์ว่า Rhynchophorus ferrugineus
จัดว่าเป็นด้วงงวงขนาดกลาง ตัวเต็มวัย ปีกมีสีน้ำตาลดำ อกมีสีน้ำตาลและมีจุดสีดำ มีขนาดลำตัวยาวประมาณ 25-28 มิลลิเมตร ทั้งตัวผู้และตัวเมียมีขนาดและลักษณะภายนอกคล้ายคลึงกัน ต่างกันที่ตัวผู้มีขนที่ด้านบนของงวงใกล้ส่วนปลาย ตัวหนอนมีสีเหลืองปนน้ำตาล ดักแด้เป็นปลอกทำด้วยเศษชิ้นส่วนจากพืชที่กินเป็นอาหาร
กระจายพันธุ์อยู่ตั้งแต่อินเดียจนถึงซามัว แต่ปัจจุบันได้แพร่กระจายเป็นชนิดพันธุ์ต่างถิ่นไปในทวีปต่าง ๆ ของโลก แต่ในปัจจุบัน ตัวหนอนของด้วงงวงชนิดนี้กำลังเป็นที่นิยมของการเพาะเลี้ยงเป็นสัตว์เศรษฐกิจ โดยนิยมบริโภคกัน มีราคาซื้อขายที่สูงถึงกิโลกรัมละ 200-300 บาท โดยระยะจากไข่-หนอน-ดักแด้ใช้เวลา 60 วัน ตัวเต็มวัยมีอายุ 2-3 เดือน บางเจ้าจะนำ หนอนด้วงแรดมาแทน เพราะราคาถูกกว่า แต่อร่อยไม่เท่า
เมาคลีลูกหมาป่า
เมาคลีลูกหมาป่า (The Jungle Book) เป็นชุดหนังสือนิยายที่เขียนโดยรัดยาร์ด คิปลิง นักเขียนชาวอังกฤษ ตัวละครส่วนใหญ่เป็นสัตว์ เช่น เชียร์ คานเป็นเสือโคร่งเบงกอล และบาลูเป็นหมี แม้แต่ตัวละครหลักจะเป็นเด็กชาย"ลูกของสัตว์"ที่ชื่อเมาคลีที่ถูกเลี้ยงดูในป่าโดยหมาป่า เรื่องราวในนิยายนี้ตั้งอยู่ในป่าในประเทศอินเดีย สถานที่ที่ถูกกล่าวซ้ำแล้วซ้ำอีกคือ "Seonee" (Seoni) ในภาคกลางของรัฐมัธยประเทศ
ปี่ชวา
ปี่ชวา เป็นเครื่องเป่าชนิดหนึ่งที่มีลิ้น เข้าใจว่าเมืองไทยรับมาในคราวเดียวกับกลองแขก ส่วนประกอบของปี่ชวามีดังนี้
เมาคลีลูกหมาป่า
แก่นเรื่องที่สำคัญในหนังสือ​เล่มนี้คือการถูกทอดทิ้งแล้วได้รับการอุปการะ ซึ่งในชีวิตของเมาคลี เป็นการสะท้อนในวัยเด็กของคิปลิง ในเนื้อหาดังกล่าวจะสะท้อนให้เห็นถึงชัยชนะของตัวละครเอก เช่น Rikki-Tikki-Tavi และ White Seal ที่เหนือต่อศัตรูของพวกเขา เช่นเดียวกับเมาคลี แก่นเรื่องที่สำคัญอีกข้อหนึ่งคือเรื่องของกฎหมายและเสรีภาพ เรื่องราวดังกล่าวไม่ได้เกี่ยวกับพฤติกรรมของสัตว์ ยังมีน้อยที่เกี่ยวกับการต่อสู้ดิ้นรนเพื่อเอาชีวิตรอดของพวกลัทธิดาร์วิน แต่เกี่ยวกับต้นแบบของมนุษย์ในรูปแบบของสัตว์ พวกเขาได้สอนถึงการเคารพอำนาจ เชื่อฟังคำสั่ง และรู้จักกับสถานที่ในสังคมด้วย"กฏแห่งป่า" แต่เรื่องราวยังแสดงให้เห็นถึงอิสรภาพที่จะเคลื่อนย้ายระหว่างโลกที่แตกต่าง เช่น เมื่อเมาคลีได้ย้ายจากป่าไปยังหมู่บ้านของมนุษย์ นักวิจารณ์ได้ตั้งข้อสังเกตถึงความโหดร้ายซึ่งเป็นสิ่งที่สำคัญและอำนาจที่ไร้กฎหมายในเนื้อเรื่อง
ปี่ชวา
ปี่ชวาใช้ในการบรรเลงในวงบัวลอย วงปี่พาทย์นางหงส์ และวงเครื่องสายปี่ชวา นอกจากนี้ปี่ชวายังใช้ในการเป่าประกอบการรำกระบี่กระบองและการชกมวย
เมาคลีลูกหมาป่า
เมาคลีลูกหมาป่ายังคงเป็นที่นิยม เนื้อหาบางส่วนได้รับการดัดแปลงแก้ไขเอาไว้มากมายสำหรับภาพยนตร์และสื่ออื่นๆ นักวิจารณ์อย่าง Swati Singh ได้ตั้งข้อสังเกตเห็นว่าแม้แต่นักวิจารณ์ท่านอื่นต่างคอยจับตาดูคิปลิงสำหรับการสมมุติถึงลัทธิจักรวรรดินิยมของเขาที่ควรจะยกย่องในการเล่าเรื่องของเขา หนังสือเล่มนี้ได้มีอิทธิพลในขบวนการลูกเสือ ผู้ก่อตั้งลูกเสืออย่างโรเบิร์ต เบเดน โพเอลล์ ซึ่งเป็นเพื่อนกับคิปลิง Percy Grainger ได้ตีพิมพ์หนังสือเมาคลีลูกหมาป่าของเขาอีกครั้งที่ประกอบด้วยคำอ้างอิงจากหนังสือเล่มนี้
นครซินจู๋
นครซินจู๋ เป็นนครตั้งอยู่ทางภาคเหนือของไต้หวัน เป็นที่รู้จักดีในชื่อเล่นว่า "นครแห่งลม" (風城) เนื่องจากมีลมพัดแรงเสมอ ถูกล้อมรอบด้วยเทศมณฑลซินจู๋ทางทิศเหนือและทิศตะวันออก เทศมณฑลเหมียวลี่ทางทิศใต้ และช่องแคบไต้หวันทางตะวันตก โดยแบ่งออกเป็นสามเขต ได้แก่ เขตเหนือ (北區) เขตตะวันออก (東區) และเขตเซียงซาน (香山區 แปลว่า เขาภูเขาหอม)
สหพันธ์เซปักตะกร้อนานาชาติ
สหพันธ์เซปักตะกร้อนานาชาติ (International Sepaktakraw Federation) หรือที่รู้จักกันทั่วไปในชื่อ ISTAF เป็นองค์กรปกครองระหว่างประเทศสำหรับกีฬาเซปักตะกร้อ ประธานคนปัจจุบันคือ พลตรี จารึก อารีราชการัณย์ และก่อตั้งขึ้นในปี พ.ศ. 2531 เป้าหมายหลักในปัจจุบันคือการเผยแพร่เซปักตะกร้อไปยัง 75 ประเทศ และทำให้เป็นกีฬาโอลิมปิกในที่สุด
เพื่อรักษาเป้าหมาย สหพันธ์จะต้องทำงานหนักขึ้นเพื่อให้เป็นไปตามข้อกำหนดของสภาโอลิมปิกสากลที่ว่า กีฬาเด่นใดๆ จะต้องเล่นอย่างแพร่หลายอย่างน้อยใน 75 ประเทศทั่วโลก
เซปักตะกร้อเป็นกีฬาที่มีต้นกำเนิดมาจากเอเชียตะวันออกเฉียงใต้ มีการเล่นคล้ายกับวอลเลย์บอล แต่ผู้เล่นใช้เท้า เข่า หน้าอก และศีรษะในการแบกลูกหวายข้ามตาข่าย เป็นกีฬาที่น่าสนใจซึ่งมีองค์ประกอบของวอลเลย์บอล ฟุตบอล ศิลปะการต่อสู้ และยิมนาสติก
ผู้ดำรงตำแหน่งสำคัญ
อธิการบดี : พลเอก ดร.จารึก อารีย์ชาการันต์
เลขาธิการ :ดาโต๊ะ อับดุล ฮาลิม บิน กาเดอร์, BBM
สมาคมแห่งชาติ
ปัจจุบัน ISTAF ประกอบด้วยสมาชิกสหพันธ์ 2 ทวีป ได้แก่ สหพันธ์เซปักตะกร้อแห่งเอเชีย (ASTAF) และสหพันธ์เซปักตะกร้อแห่งยุโรป (FESTA) โดยมีสมาคมระดับชาติ 54 แห่งเป็นสมาชิก ได้แก่
ดับเบิลยูดับเบิลยูอี สแมคดาวน์ แท็กทีม แชมเปียนชิป
ดับเบิลยูดับเบิลยูอี สแมคดาวน์ แท็กทีม แชมเปียนชิป (WWE SmackDown Tag Team Championship) เข็มขัดแชมป์แท็กทีมของWWE โดยเป็นส่วนหนึ่งของค่ายสแมคดาวน์ ก่อตั้งเมื่อวันที่ 23 สิงหาคม ค.ศ. 2016 ในสแมคดาวน์ที่มลรัฐคอนเนกทิคัต
ประวัติ
หลังจากการคัดพลดับเบิลยูดับเบิลยูอีเมื่อวันที่ 19 กรกฎาคม ค.ศ. 2016 แชมป์ ดับเบิลยูดับเบิลยูอี แท็กทีม แชมเปียนชิป เดอะนิวเดย์ ได้ถูกดราฟท์ไปอยู่ฝั่งรอว์ ทำให้ฝั่งสแมคดาวน์ขาดแชมป์แท็กทีม
ในสแมคดาวน์วันที่ 23 สิงหาคม ที่มลรัฐคอนเนกทิคัต ผู้จัดการทั่วไป แดเนียล ไบรอัน และผู้ดูแลสแมคดาวน์ เชน แม็กแมน ได้เผยโฉมเข็มขัดแชมป์แท็กทีมเส้นใหม่โดยใช้ชื่อว่า WWE SmackDown Tag Team Championship ในคืนนั้นได้มีการจัดทัวร์นาเมนต์เพื่อหาคู่ไปชิงแชมป์แท็กทีมในแบ็กแลช
ทัวร์นาเมนต์
† หลังจาก Chad Gable ได้รับบาดเจ็บหลังจากชนะ The Usos, American Alpha ต้องถูกตัดออกจากรอบชิง, โดยให้ The Usos เจอกับ The Hype Bros ใน Backlash, เพื่อหาทีมเข้าไปรอบชิงในคืนนั้น
สถิติการครอง
As of September 1, 2023
พระเศรษฐีนวโกฏิ
พระนี้มีชื่อว่า "พระนวเศรษฐี" เป็นที่รู้จักแพร่หลายในปัจจุบันเพราะการสร้างโดยอาจารย์เทพย์ สาริกบุตร อย่างน้อยตั้งแต่ปี พ.ศ. 2512 ซึ่งอ้างอิงตำราของวัดมณีชลขัณฑ์ จังหวัดลพบุรี เชื่อว่าที่มาของตำรา พระอุบาลีคุณูปมาจารย์ (สิริจนฺโท) ได้มาจากล้านช้าง ปัจจุบันนิยมเรียกว่า พระเศรษฐีนวโกฏิ มีอายุคาถาเกินกว่าร้อยปีขึ้นไป มิใช่ตำราแต่งใหม่ พระอาจารย์ในจังหวัดลพบุรีสร้างกันหลายท่าน โดยเฉพาะในสายวัดนิกายธรรมยุติ และตัวบทพระคาถาแพร่หลายอยู่ในประเทศลาว รวมถึงภาคตะวันออกเฉียงเหนือของประเทศไทย ในภาคกลางสวดพระคาถาบทนี้ในงานสำคัญบางงาน แต่แทรกอยู่ในบทใหญ่ ไม่ได้แยกออกเป็นบทพิเศษ
เศรษฐีทั้ง 9
เดิมในสมัยพุทธกาล เศรษฐีเป็นตำแหน่งที่ราชาเจ้าแคว้น พระราชทานให้แก่ผู้มีทรัพย์ เป็นพ่อค้าวานิชที่มีผลต่อเศรษฐกิจและความมั่งคั่งของท้องพระคลัง แต่ในพระคาถามุ่งหวังเพียงอ้างความดีของท่านผู้ใจบุญกลุ่มหนึ่ง ที่ปรากฏนามในพระชาดก ซึ่งบริจาคทานอย่างมโหฬาร หรือมีบารมีมาก สามารถบันดาลฝนโบกขรพรรษ สงเคราะห์แก่บริวารได้ เพื่อหวังอ้างบารมีของท่านเหล่านั้น ให้ส่งผลต่อผู้บูชา บุคคลเหล่านั้นทั้งที่อยู่ร่วมสมัยพุทธกาล และสมัยของอดีตพุทธะ มีชื่อว่า
รวมเป็น 10 ท่าน ในบางฉบับ มี 11 ท่าน และในบทคาถานี้ ไม่มีนาง วิสาขามหาอุบาสิกา (ไม่มีชื่อในคาถานี้)  ทำให้มีการคัดลอกผิดๆ มาตลอดหลายปี ผู้รู้ได้ถือเอาคตินี้มาสร้างเป็นพระนวเศรษฐี ให้มีพระพักตร์ทั้งหมด 9 พระพักตร์ แทนคุณของผู้บำเพ็ญทานในอดีต โดยรับอิทธิพลรูปแบบของพุทธมหายาน ทำให้มีหลายพระพักตร์
ประวัติ
เป็นคติของชาวล้านช้างที่ใช้พระคาถานี้ บูชาพระในวันทางจันทรคติที่กำหนดไว้ในตำรา เชื่อว่าผู้ใดได้บูชาพระด้วยคาถานี้แล้ว จะมีสิริมงคล ทำมาค้าขึ้น ประสพโชคลาภ อยู่เย็นเป็นสุข  ด้วยอานิสงส์ ในบทความที่แพร่หลายกัน อ้างว่ามีตำนาน สมัยหนึ่งเกิดทุกข์เข็ญ ทุพภิกขภัยข้าวยากหมากแพง ประชาชนเดือดร้อน บังเกิดความอดอยากขึ้น มีพระภิกษุรูปหนึ่ง ได้แนะนำให้สร้างพระเศรษฐีนวโกฏิขึ้น เพื่อทำการสักการบูชาแก้เคล็ดในความทุกข์ยากทั้งหลาย  และเมื่อสร้างและทำการฉลองสำเร็จ  ก็ปรากฏมีเหตุการณ์เป็นอัศจรรย์คือ ความทุกข์ยากอดอยากทั้งหลาย ได้บรรเทาลงและสงบระงับในที่สุด ซึ่งอ้างอิงยุคสมัยไม่ได้
การสร้างพระเศรษฐีนวโกฏิ
ตำรับของ พระอุบาลีคุณูปมาจารย์ (สิริจนฺโท) ให้ใช้ไม้ ยอป่า ราชพฤกษ์ ตะกรุดหรือกระดาษจารอักขระ เงิน ทองคำ  ครั่ง หรือ ชันโรง หรือ ขี้ผึ้ง มีเคล็ดปลีกย่อยในการเลือกไม้ และวิธีการรวมถึงวันที่ทำ อีกพอสมควร ยากที่สุดคือการหาไม้ตรงตามที่ระบุ ทำแล้วมีวิธีบูชา โดยใช้ คาถา "มาขะโย มาวะโยมัยหัง มาจะโกจิ อุปัททะโว ธัญญะธารานิ เม  ปะวัสสันตุ ธะนัญชัยยัสสะ ยะถา ฆะเร สุวัณณานิ หิรัญญา จะ สัพพะโภคา จะ ระตะนานิ ปะวัสสันตุ เม เอวัง ฆะเร สุมะนะ ชะฏิลัสสะ จะ อะนาถะปิณฑิกะ เมณฑะกัสสะ โชติกะ สุมังคลัสสะ มัณฑาตุ เวสสันตะรัสสะ ปะวัสสันติ ยะถา ฆะเร เอเตนะ สัจจะวัชเชนะ สัพพะสิทธิ ภะวันตุ เม" ต้นฉบับเดิมไม่ปรากฏรูปแบบของพระ ผู้รู้จึงประดิษฐ์ขึ้น
อานิสงส์การบูชา
เชื่อว่าจะอำนวยลาภผลโภคทรัพย์ตามสมควร ปกปักรักษาให้บ้านเรือนร่มเย็นเป็นสุข  มีความเจริญรุ่งเรือง  และป้องกันภยันตรายสิ่งไม่ดีไม่งามต่างๆ  ปัจจุบันมีการสืบสายวิธีการสร้างได้อย่างถูกต้องตามตำราดั้งเดิม.แต่เคล็ดลับแตกต่าง สูญหาย ไปตามกาลเวลา
คติธรรมที่แฝงอยู่ในพระนวเศรษฐี มุ่งให้ผู้บูชายึดมั่นในการประกอบ ทานบารมี ดั่งนามที่ท่องสวด ซึ่งแต่ละท่าน ตั้งโรงทานบริจาคเป็นประจำ ผู้อยู่ใกล้เคียง ก็ได้รับเมตตากรุณา มีความร่มเย็นเป็นสุข ชาวเมืองหรือชุมชนที่มีบุคคลเหล่านี้อยู่ เมื่อไม่ลำบากต่างก็เอื้อเฟื้อช่วยเหลือกันมิได้โลภ กระหายในทรัพย์สมบัติ ต่างก็มีจิตใจผ่องใสเป็นสุข การบริจาคทรัพย์สมบัติทั้งปวง เพื่อประโยชน์สุขแก่ผู้อื่น ด้วยทรัพย์ทั้งหลาย ยังคลายกิเลส คือ ความโลภ ความหลง หวงแหน เมื่อบริจาคทรัพย์แล้ว ผู้รับก็จะได้ประโยชน์จากสิ่งนั้น และมีความชื่นชมยินดี ผู้ให้ก็จะอิ่มเอมใจว่าได้ทำประโยชน์แก่ผู้อื่น เกิดความปิติยินดีเช่นกัน ทั้งผู้ให้และผู้รับย่อมได้รับ ความสุขความอิ่มใจดังนี้
อากิเอะ อาเบะ
อากิเอะ อาเบะ (安倍 昭恵; สกุลเดิม มัตสึซากิ; เกิด 10 มิถุนายน พ.ศ. 2505) หรือที่รู้จักในนาม ดีเจอักกี (アッキー) เป็นภรรยาของชินโซ อาเบะนายกรัฐมนตรีของญี่ปุ่น
ประวัติ
อากิเอะ อาเบะ เกิดเมื่อวันที่ 10 มิถุนายน พ.ศ. 2505 เธอเกิดในครอบครัวที่มีฐานะ มีชื่อเดิมว่า อากิเอะ มัตสึซากิ (松崎 昭恵) เป็นบุตรสาวของอากิโอะ มัตสึซากิ กับเอมิโกะ มัตสึซากิ บิดาของเธอเคยเป็นอดีตผู้บริหารบริษัทโมรินางะ หนึ่งในบริษัทผลิตขนมหวานที่มีชื่อเสียงแห่งหนึ่งของญี่ปุ่น เธอสำเร็จการศึกษาจากโรงเรียนพระหฤทัยโตเกียว (聖心女子学院 Seishin Joshi Gakuin) ซึ่งเป็นโรงเรียนในคริสต์ศาสนา และสำเร็จการศึกษาจากวิทยาลัยการอาชีพพระหฤทัย (聖心女子専門学校 Seishin Joshi Gakuin Senmon Gakkō)
หลังจากสำเร็จการศึกษา เธอได้เริ่มงานกับบริษัทเด็งสึ ซึ่งเป็นบริษัทโฆษณาขนาดใหญ่แห่งหนึ่งของโลก ภายหลังเธอจึงได้สมรสกับชินโซ อาเบะ ในปี พ.ศ. 2530 แต่ไม่มีบุตร-ธิดาด้วยกัน
หน้าที่การงาน
ต่อมาหลังจากการสมรสกับสามี เธอได้ทำงานเป็นนักจัดรายการวิทยุในช่วงปี พ.ศ. 2533 โดยจัดรายการที่บ้านเกิดของสามีที่ชิโมะโนะเซกิ จนมีชื่อเสียงในนามของดีเจอักกี (Akky) นอกจากนี้เธอยังเป็นแฟนคลับของละครเกาหลีใต้ และชื่นชอบศิลปินเกาหลีใต้อย่าง แพ ยง-จุน และพัก ยง-ฮา
ทั้งนี้เธอนับว่าเป็นภริยาของนายกรัฐมนตรีญี่ปุ่นที่มีอายุน้อย หากเปรียบเทียบกับภริยาของอดีตนายกรัฐมนตรีท่านอื่น ๆ เป็นสตรียุตใหม่ที่มีความคิดอ่าน กล้าแสดงออกด้านความคิดเห็นมากกว่าภริยานายกในอดีต อาทิ ในปี พ.ศ. 2556 เธอแสดงตัวว่าเป็นนักต่อต้านการใช้พลังงานนิวเคลียร์ และในปี พ.ศ. 2557 เธอได้ร่วมงานเดินขบวนของกลุ่มเพศที่สามที่รณรงค์เกี่ยวกับสิทธิมนุษยชนภายในประเทศ
อากิเอะเป็นภริยานายกรัฐมนตรีของญี่ปุ่นคนแรกที่ใช้เครือข่ายสื่อสังคมออนไลน์ โดยเฉพาะเฟซบุ๊กและอินสตาแกรม แต่ภายหลังเธอได้ลดกิจกรรมด้านนี้ลงและปรับเปลี่ยมลักษณะการโพสต์ หลังเกิดกรณีทุจริตการซื้อขายที่ดินโรงเรียนโมริโตโมะกากูเอ็ง (学校法人森友学園) อันอื้อฉาวซึ่งทั้งนายกรัฐมนตรีและคู่สมรสต่างมีส่วนรู้เห็น
รถไฟใต้ดินบัวโนสไอเรส
รถไฟใต้ดินบัวโนสไอเรส (Subterráneo de Buenos Aires) หรือรู้จักกันในชื่อ ซุบเต (Subte,, มาจากคำว่า subterráneo ที่แปลว่า ใต้ดินหรือรถไฟใต้ดิน) เป็นระบบขนส่งมวลชนความเร็วสูงประเภทรถไฟฟ้าใต้ดินที่ให้บริการในเขตกรุงบัวโนสไอเรสและปริมณฑล เริ่มเปิดให้บริการในปี ค.ศ. 1913
รถไฟใต้ดินบัวโนสไอเรสได้ขยายระบบโครงข่ายได้อย่างรวดเร็วในช่วงคริสต์ศตวรรษที่ 20 แม้จะล่าช้าไปบ้างในช่วงสงครามโลกครั้งที่สอง
เส้นทางที่เปิดให้บริการในปัจจุบัน
เส้นทางที่เปิดให้บริการในปัจจุบัน จำนวน 6 เส้นทาง เรียงตามตัวอักษร "เอ" ถึง "อี" และ "เอช" ในแต่ละเส้นทางจะใช้สีสัญลักษณ์แตกต่างกันไป รวมระยะทาง 49.85 กิโลเมตร ให้บริการตั้งแต่เวลา 5:00-23:00 น. ความถี่ 3-6 นาที ขึ้นอยู่กับเส้นทางและจำนวนผู้โดยสาร
กำลังก่อสร้าง
ส่วนต่อขยายฝั่งเหนือของสายเอช จากสถานีกอร์เรียนเตส (Corrientes) ถึงปลาซาฟรันเซีย (Plaza Francia) เริ่มก่อสร้างเมื่อวัน 17 มกราคม ค.ศ. 2012
โครงการก่อสร้าง
สายเอฟ วิ่งจากสถานีบาร์รากัส (Barracas) ไปจนถึงสถานีปลาซาอีตาเลีย (Plaza Italia) รวม 16 สถานี ระยะทาง 10.8 กิโลเมตร
สายจี เชื่อมระหว่างสถานีเรตีโรกับสถานีกาบายีโต / บียาเกรสโป (Caballito / Villa Crespo) ระยะทาง 12.5 กิโลเมตร 15 สถานี
สายไอ วิ่งจากสถานีปาร์เกชากาบูโก (Parque Chacabuco) ไปยังสถานีซิวดัดอูนีเบร์ซีตาเรีย (Ciudad Universitaria) รวม 18 สถานี ระยะทาง 12.6 กิโลเมตร
ฮัจญ์
การประกอบพิธีฮัจญ์ หรือ การทำฮัจญ์ ภาษามลายูปัตตานีเรียก บูวะฮายี คือการเดินทางไปปฏิบัติศาสนกิจที่มักกะฮ์ ในเดือนซุลฮิจญะฮ์ ตามวันเวลา และสถานที่ต่าง ๆ ที่ทางศาสนาอิสลามกำหนดไว้ ซึ่งศาสนกิจข้อนี้เป็นหน้าที่สำหรับมุสลิมทั้งชายและหญิง ทุกคนที่มีความสามารถในด้านร่างกาย ทรัพย์สิน และการเดินทาง ที่จะต้องปฏิบัติ
ในช่วงฮัจญ์ ชาวมุสลิมทั่วโลกจะเดินทางเข้าสู่อาระเบีย โดยก่อนอื่นจะมีการทำ อิหฺรอม นั่นคือการตั้งใจว่าจะทำพิธีฮัจญ์ ก่อนการเข้าไปในแผ่นดินฮะรอม (แผ่นดินต้องห้าม) โดยจะปฏิบัติตามกฎของหัจญ์ อาทิเช่น การไม่สมสู่ การไม่ล่าสัตว์ในแผ่นดินหะรอม การไม่ตัดเล็บหรือผม การไม่เสริมสวยหรือใช้น้ำหอม ผู้ชายจะเปลี่ยนเครื่องแต่งกาย มาสวมผ้าเพียงสองผืน แล้วต่างก็จะมาชุมนุมกันที่ ทุ่งอะร็อฟะหฺ ในตอนเช้าตรู่ของวันที่เก้าของเดือนซุลฮิจญะฮ์
แล้วพอตกค่ำ ซึ่งตามปฏิทินฮิจญ์เราะหฺจะเป็นคืนที่สิบ เหล่านักแสวงบุญจะเดินทางผ่าน ทุ่งมุซดะลิฟะฮ์ พักชั่วครู่หนึ่งก่อนที่จะมุ่งหน้าสู่ ทุ่งมินา ก่อนเที่ยงของวันต่อไป
นักแสวงบุญจะพักอยู่ที่ ทุ่งมีนา เป็นเวลาสามวัน เพื่อขอพรและบำเพ็ญตนตามพิธีฮัจญ์ หลังจากนั้นจึงเดินทางเข้ากรุงมักกะหฺ เพื่อฏอวาฟเวียนรอบ กะอฺบะฮฺ หรือที่เรียกว่า บัยตุลลอฮ์ อันเป็นเสมือนเสาหลักของชุมทิศ ซึ่งตั้งอยู่ใน มัสยิดอัลฮะรอม (มัสยิดต้องห้าม) หลังจากนั้นผู้แสวงบุญก็จะเดินจากเนินเขาศอฟา สู่เนินเขามัรวะหฺ ซึ่งมีระยะทาง 450 เมตร ไปมาจนครบเจ็ดเที่ยว ระหว่างที่เดินก็จะกล่าวคำขอพรและคำวิงวอนต่อพระผู้เป็นเจ้า เมื่อเสร็จพิธีนี้แล้วก็จะขริบผมหรือโกนหัว และผู้แสวงบุญก็จะหลุดพ้นจากภาวะ อิฮฺรอม
การทำฮัจญ์เป็นพิธีกรรม ทางศาสนาที่เก่าแก่ซึ่งมีมาตั้งแต่สมัยศาสดาอิบรอฮีม การทำฮัจญ์เริ่มต้นขึ้นเมื่ออัลลอฮได้บัญชาให้ศาสดาอิบรอฮีม และศาสดาอิสมาอีล ผู้เป็นลูกชายร่วมกันทำนุบำรุง บัยตุลลอฮฺ ขึ้นมาเพื่อใช้เป็นสถานที่สำหรับการเคารพบูชาอัลลอฮ เมื่อซ่อมแซมเสร็จแล้ว พระองค์ก็ทรงบัญชาให้ศาสดาอิบรอฮีม เรียกร้องให้มนุษย์ชาติมาร่วมกันแสดงความจงรักภักดีต่อพระองค์ เมื่อกาลเวลาผ่านไป ชนรุ่นหลังได้อุตริรูปแบบการทำฮัจญ์ จนมันได้เปลี่ยนแปลงไปจากรูปแบบเดิมที่อัลลอหฺได้ทรงกำหนดไว้ เช่น มีการนำ เทวรูปต่าง ๆ มาตั้งรอบ ๆ กะอฺบะหฺ เพื่อบูชาในระหว่างการทำหัจญ์และมีการเปลือยกายในยามทำพิธีฏอวาฟ พร้อมกับกู่ร้องและปรบมือ
จนกระทั่ง มาถึงสมัยของศาสดามุฮัมมัด สิ่งแรกที่ท่านปฏิบัติก็คือการทุบทำลายเทวรูปและเจว็ดรอบข้างกะอฺบะหฺจนหมดสิ้น และท่านก็ได้แสดงแบบอย่างของการทำฮัจย์ที่ถูกต้องให้บรรดาผู้ศรัทธาได้ปฏิบัติสืบทอดกันมาจนถึงวันนี้
กีฬาเรือใบในโอลิมปิกฤดูร้อน 2012
การแข่งขันเรือใบในโอลิมปิกฤดูร้อน 2012 เป็นการแข่งขันกีฬาเรือใบในโอลิมปิกฤดูร้อนครั้งที่ 31 ที่จัดขึ้นในกรุงลอนดอน สหราชอาณาจักร ระหว่างวันที่ 29 กรกฎาคม - 11 สิงหาคม พ.ศ. 2555 ณ สนาม Weymouth and Portland National Sailing Academy มีการแข่งขันทั้งหมด 10 รายการ
ลุกมาน
ลุกมาน (لقمان; ยังเป็นที่รู้จักกันในนาม ลุกมาน ผู้ปราดเปรื่อง หรือ ลุกมาน อัลหะกีม) เป็นนักปราชญ์ซึ่งถูกตั้งชื่อ ซูเราะฮ์ ลุกมาน ซึ่งเป็นซูเระาฮ์ที่ 31 ของอัลกุรอาน ลุกมาน (c. 1100 ก่อนคริสต์ศตวรรษ) เชื่อว่าท่านมาจากนูเบีย หรือจากอียิปต์ มีเรื่องราวมากมายเกี่ยวกับลุกมานในวรรณกรรม เปอร์เซีย อาหรับ และตุรกี โดยแหล่งประวัติศาสตร์หลักสำหรับชีวิตของท่านคือ ตัฟซีร อิบน์ กะษีร์ และเรื่องราวของอัลกุรอานโดย อิบน์ กะษีร ในขณะที่คัมภีร์อัลกุรอานไม่ได้ระบุว่าลุกมานเป็นนบีหรือไม่ แต่บางคนเชื่อว่าท่านเป็นนบี ดังนั้นจึงเพิ่มอะลัยฮิสสะลาม เพื่อให้เกียรติตามหลังชื่อของเขา
การเป็นทาส
ลุกมานถูกจับให้เป็นทาสและขายเป็นทาส ท่านถูกลิดรอนอิสรภาพและไม่สามารถเคลื่อนไหวหรือพูดได้อย่างอิสระ อย่างไรก็ตาม ท่านทนทุกข์ทรมานกับพันธนาการของท่านอย่างอดทน ซื่อสัตย์ และมีความหวัง เฝ้ารอการกระทำของพระองค์อัลลอฮ์ นี่เป็นครั้งแรกของการทดลองที่ท่านต้องแบกรับ
วันหนึ่ง ชายผู้นั้นสั่งให้ลุกมานฆ่าแกะตัวหนึ่ง และลุกมานก็ฆ่าแกะตัวนั้น จากนั้น เขาสั่งให้ลุกมานนำส่วนที่ดีที่สุดของมันมาให้เขา และลุกมานก็นำหัวใจและลิ้นของมันไปให้เจ้านายของท่าน เมื่อได้รับมันมา เจ้านายของเขายิ้ม เขารู้สึกทึ่งกับการเลือกส่วนที่ 'ดีที่สุด' ของแกะของลุกมาน เขาเข้าใจว่าลุกมานกำลังพยายามสื่อความหมายที่ลึกซึ้งบางอย่าง แม้ว่าเขาจะไม่สามารถระบุได้แน่ชัดว่าคืออะไร ตั้งแต่นั้นเป็นต้นมา นายของของท่านก็เริ่มสนใจ ในตัวลุกมาน มากขึ้นและใจดีกับท่านมากขึ้นกว่าเดิม
ไม่กี่วันต่อมา ลุกมานได้รับคำสั่งให้เชือดแกะอีกครั้ง ซึ่งเขาทำเช่นนั้น แต่คราวนี้ท่านถูกขอให้นำส่วนที่แย่ที่สุดของแกะไปให้เจ้านายของท่าน เป็นอีกครั้งที่ลุกมานนำหัวใจและลิ้นมาให้เจ้านายของท่านประหลาดใจ เมื่อเจ้านายพูดถึงเรื่องนี้กับลุกมาน ลุกมาน ผู้ปราดเปรื่องตอบว่า "ลิ้นและหัวใจเป็นส่วนที่หอมหวานที่สุดหากพวกมันดี และไม่มีอะไรจะเลวร้ายไปกว่านี้แล้วหากพวกมันชั่วร้าย!" หลังจากนั้นเจ้านายของลุกมานก็ให้เกียรติท่านอย่างมาก ลุกมานได้รับการปรึกษาจากผู้คนมากมายเพื่อขอคำแนะนำ และกิตติศัพท์แห่งปัญญาของเขาก็เลื่องลือไปทั่วแผ่นดิน
มอนเตการ์โล (บิสกิต)
บิสกิตมอนเตการ์โล (Monte Carlo biscuits) เป็นบิสกิตหวานของออสเตรเลียที่ผลิตตั้งแต่ปี 1926 โดย Arnott's Biscuits Holdings
บิสกิตแต่ละชิ้นประกอบด้วยบิสกิตสองชั้นประกบไส้ครีม ในขณะที่บิสกิตจำนวนมากถูกขึ้นรูปให้มีรูปแบบ บิสกิตมอนเตการ์โลทั้งสองด้านจะหยาบ ชั้นบิสกิตมีรสชาติอ่อน ๆ ของโกลเดนไซรัป น้ำผึ้ง และมะพร้าว และชั้นครีมประกอบด้วยไส้ครีมกลิ่นวานิลลาที่ล้อมรอบด้วยทอฟฟี่บาง ๆ คล้ายเคลือบด้วยแยมราสเบอร์รี่
บิสกิตมอนเตการ์โลมีจำหน่ายในซูเปอร์มาร์เก็ตส่วนใหญ่ของออสเตรเลีย โดยทั่วไปจะขายในรูปแบบห่อละ 12 ชิ้น 250 g และเป็น 1 ใน 5 บิสกิตในแพ็ครวมของ Arnott's Assorted Creams 500 g และด้วยมวลเฉลี่ย 20.8 g มอนเตการ์โลจึงเป็นบิสกิตที่หนักที่สุดที่มีอยู่ในแพ็คครีมต่าง ๆ
บิสกิตถูกตั้งชื่อตามเมืองมอนเตการ์โล
เทนชู
เทนชู (天誅 Tenchu) เป็นวิดีโอเกมแนวนินจาที่เป็นที่นิยม โดยตามเนื้อเรื่องผู้เล่นจะต้องรับบทบาทเป็นนินจา ชื่อของเกมนั้นเป็นภาษาญี่ปุ่น ซึ่งถ้าแปลเป็นภาษาไทยแล้ว 天 (เทน) จะหมายถึงชั้นฟ้า และ 诛(ชู) หมายถึงการลงโทษ เทนและชูรวมกันจึงแปลว่า การลงโทษจากฟากฟ้า นั่นเอง
เทนชูเป็นที่รู้จักในฐานะที่เป็นเกมแนวลักลอบ และมีต้นฉบับของเกมมาจากระบบศักดินาของญี่ปุ่น (ประกอบด้วยซามูไร, ชาวนา, ศิลปิน และพ่อค้า ตามลำดับ) เทนชูเป็นเกมแรกๆที่ผลิตในแนวของนินจา อย่างไรก็ตามนอกจากจะมีศิลปะการต่อสู้แบบดั้งเดิมแล้ว เทนชูยังมีองค์ประกอบของจินตนาการและตำนานเข้าไปผสมผสานด้วย
เกมในซีรีส์นี้ประกอบไปด้วย
ริกิมารุ
เจ้าสำนักนินจาอะซึมะคนปัจจุบัน โดยปฏิบัติรับใช้ต่อท่านโชกุนโกดะ ซึ่งริคิมารุมีอาวุธเป็นดาบนินจาชื่อว่า อิซาโยอิ ที่ได้รับสืบทอดมายังรุ่นสู่รุ่น อาจารย์ของเขาและเจ้าสำนักรุ่นก่อนชื่อว่าชิอุนไซ ผู้ซึ่งถูกสังหารโดยทัทสึมารุ นินจาสมาชิกอีกคนหนึ่งของสำนัก ซึ่งริคิมารุถือว่าทัทสึมารุเป็นต้นแบบเลยทีเดียว สำหรับความสามารถของริคิมารุนั้น จะอ่อนด้านความเร็วเมื่อเทียบกับอายาเมะ แต่ก็มีพละกำลังที่มากกว่า
อายาเมะ
เป็นนินจาหญิงที่ท่านอาจารย์ชิอุนไซเก็บมาเลี้ยงตั้งแต่ยังเด็กเช่นเดียวกับริคิมารุ อายาเมะมีอาวุธประจำตัวเป็นมีดคู่ อายาเมะมีความแตกต่างเมื่อเทียบกันกับริคิมารุ เธอโจมตีด้วยพลังที่ไม่รุนแรงนัก แต่ก็ว่องไวเหนือกว่าศัตรูหรือนินจาอื่น และยังเป็นนินจาที่มีความสามารถสูง
ทัตสึมารุ
ทัตสึมารุเป็นตัวละครในภาค 2 Birth of Stealth Assassin และเป็นหนึ่งใน Boss เขาเป็นนินจารุ่นพี่ของริคิมารุกับอายาเมะ ทัตสึมารุเป็นพี่ใหญ่ก็ว่าได้ ทัตสึมารุเป็นนินจาที่ต่อสู้ได้ด้วยมือเปล่า มีอาวุธประจำตัวคือดาบ โจมตีได้หนักหน่วง แต่มาวันหนึ่งทัตสึมารุได้สูญเสียความทรงจำเพราะการต่อสู้กับหัวหน้าของเหล่าผู้ร้าย ชื่อว่า คากามิ ทัตสึมารุ พลัดตกหน้าผาจมทะเลไปและคนที่มีช่วยชีวิตไว้กลับเป็นคู่ต่อสู้เสียเองคือ คากามิ เธอรู้ว่าเขาจำอะไรไม่ได้ก็คิดแผนที่จะใช้ประโยชน์จากทัตสึมารุ โดยใช้ให้ไปสังหารอาจารย์,ริคิมารุและใครก็ตามที่เกี่ยวข้อง และเมื่อเขาเริ่มจำทุกสิ่งได้ เขาก็ยังทำตามคำสั่งของคากามิอยู่เช่นเดิม เนื่องจากเขาหลงรักเธอนั่นเอง โดยยอมทำตามแม้กระทั่งคำสั่งบุกทำลายหมู่บ้านนินจาต้นกำเนิดของตนเอง (เป็นด่านหนึ่งในเนื้อเรื่องของ ทัตสึมารุ)ซื่งเป้าหมายก็คือสังหารหัวหน้าหมู่บ้านนินจานั่นคือ อาจารย์ของเขานั่นเอง หลังจากที่ริคิมารุสังหารคากามิได้ในศึกกลางทะเล ด้วยความสำนึกผิดจึงสังหารตัวเองตายตามคากามิ ซึ่งเป็นหญิงที่ตนรัก ในภาคTenchu: Wrath of Heaven เค้าปรากฏตัวออกมาเนื่องจากถูกชุบชีวิตโดยนักพรตมาร เทนไร
เทสชู
เทสชู ฟูจิโอกะ เป็นตัวละครในภาค 3 Wrath of Heaven เป็นนักฆ่ารับจ้างที่ตอนกลางวันจะทำหน้าที่เป็นหมอ สามารถกำจัดศัตรูด้วยเข็มเล่มเล็กและมือเปล่าได้เพราะอาชีพหมอ คอยรับคำสั่งจากชายชราชื่อ เซนโนซูเกะ คอยจัดการกับคนชั่วและเคยดวลกับริกิมารุและช่วยอายาเมะจากศัตรู
ริน
รินเป็นนินจาหญิงอายุน้อยกว่าอายาเมะ เธออายุ 16 ปีท่าทางเหมือนเด็กผู้ชาย ไว้ผมสั้น มีอาวุธประจำตัว คือดาบ "นัตสึเมะ" รินถนัดการต่อสู้แบบลอบสังหารมากว่าต่อสู้แบบตรงๆ แต่มาวันหนึ่งรินได้กลับจากการฝึกวิชาบนเขาเธอก็พบว่าหมู่บ้านของเธอถูกทำลายด้วยฝีมือของคนกลุ่มลึกลับและรินก็สาบานว่าจะต้องแก้แค้นให้ได้ขณะนั้นรินเห็นอายาเมะอยู่ตรงที่เกิดเหตุ รินเข้าใจผิดว่าคิดอายาเมะเป็นคน 1 ในคนร้ายที่ทำลายหมู่บ้านและฆ่าชาวบ้านทั้งหมด แต่เมื่อรู้ความจริงรินก็ร่วมมือกับอายาเมะและริคิมารุต่อสู้กับกลุ่มคนร้าย
โฆษก
โฆษก หมายถึง ผู้ประกาศ ผู้โฆษณาหรือผู้แถลงข่าวแทน
เทนชู
onikage
ศัตรูฟ้าลิขิตของริคิมารุผู้ใช้ศิลปะการต่อสู้ มีพลังเตะที่หนักหน่วง โอนิคาเกะเทิดทูนนักพรตมาร เมโอ เป็นอย่างมาก และมักจะโผล่ไปอยู่ในเหตุการณ์ต่างๆ ในเรื่องอยู่เนืองๆ โอนิคาเกะเป็นตัวละครที่ไปปรากฏในหลายๆภาคของเทนชู เช่น Tenchu : Stealth Assassins และ Tenchu : Wrath of heaven เป็นต้น
โฆษก
ต่างจากผู้ให้คำรับรองส่วนตัว โฆษกมีหน้าที่นำเสนอและส่งเสริมฐานะขององค์การอย่างภักดี แม้ขัดแย้งกับความเห็นของผู้นั้นเอง ผลคือ โดยทั่วไปเลือกโฆษกจากลูกจ้างมีประสบการณ์เป็นเวลานาน หรือผู้อื่นที่ทราบกันว่าสนับสนุนเป้าหมายขององค์การ
เทนชู
รายชื่อภาค
Dimensional Ninja Action Movie: Tenchu (1998)
Tenchu: Stealth Assassins (1998)
Tenchu: Shinobi Gaisen (1998)
Tenchu: Shinobi Hyakusen (1999)
Tenchu: Wrath of Heaven (2003)/Tenchu: Return from Darkness (2004)
Tenchu: Fatal Shadows (2005)
Tenchu: Time of the Assassins (2005)
Tenchu: Dark Secret (2006)
Tenchu Z (2006)
Tenchu Shinobi Strategy (天誅 忍ノ兵法) (2006) (Japan Only)
Tenchu Sen (2006) (ญี่ปุ่นเท่านั้น)
Shadow Assault: Tenchu (2008)
Tenchu: Shadow Assassins (2009)
วงบัวลอย
วงบัวลอย เป็นชื่อของการบรรเลงดนตรีอีกลักษณะหนึ่ง ประกอบด้วยปี่ชวา กลองมลายู และฆ้องเหม่ง เล่นในงานอวมงคล
แต่เดิมนั้นวงบัวลอยประกอบด้วยปี่ชวา 1 เลา กลองมลายู 2 คู่และฆ้องเหม่ง ภายหลังใช้กลองมลายูเพียง 1 คู่เท่านั้น
การใช้บรรเลง
วงบัวลอยจะบรรเลงในสามโอกาสดังนี้
ความเชื่อ
เนื่องจากวงบัวลอยเป็นเพลงที่ใช้ในงานอวมงคลโดยเฉพาะ เพลงบัวลอยมักจะเรียนกันในเขตวัดและไม่ให้เล่นพร่ำเพรื่อ ทำให้วงบัวลอยเป็นวงที่สืบทอดกันในวงแคบ
พระราชพงศาวลีพระมหากษัตริย์รัฐเนอเกอรีเซิมบีลัน
นี่คือพระราชพงศาวลีพระมหากษัตริย์มาเลเซียในรัฐเนอเกอรีเซิมบีลัน ตั้งแต่การก่อตั้งในปีค.ศ.1778 จนถึงปัจจุบัน
Ain't
Ain't เป็นคำภาษาอังกฤษย่อจากคำว่า am not, is not, are not, has not และ have not ในภาษาอังกฤษท้องถิ่น ในบางภาษาถิ่น ain't ยังย่อมาจาก do not, does not, และ did not ก็ได้ พัฒนาการของคำว่า ain't สำหรับวลีว่า to be not, to have not และ to do not เกิดขึ้นต่างเวลากัน การใช้คำว่า ain't ในความหมายว่า to be not เกิดขึ้นในกลางคริสต์ทศวรรษ 1700 และในความหมายว่า to have not เกิดขึ้นในคริสต์ทศวรรษ 1800
การใช้คำว่า ain't ยังคงเป็นประเด็นถกเถียงในภาษาอังกฤษมายาวนาน ผู้พูดจำนวนมากใช้คำว่า ain't เป็นภาษาพูดหรือในโอกาสที่ไม่เป็นทางการ โดยเฉพาะในพื้นที่หรือภาษาถิ่นหนึ่ง ๆ คำนี้มักทำให้ภาษาเสื่อมเสียอย่างมาก และอาจใช้เป็นเครื่องบ่งชี้สถานะทางเศรษฐกิจ สังคม หรือระดับการศึกษา การใช้คำนี้ถือว่าไม่อยู่ในมาตรฐานของพจนานุกรมทั่วไป เว้นแต่ว่าใช้ในเชิงสำนวนโวหาร (rhetorical) และพบได้ยากในงานเขียนที่เป็นทางการ
ภาวะไม่ทนต่อฟรุกโทสกรรมพันธุ์
ภาวะไม่ทนต่อฟรุกโทสกรรมพันธุ์ (Hereditary fructose intolerance; HFI) เป็นความผิดปกติแต่กำเนิดของกระบวนการเมทาบอลิซึมของฟรุกโทส เกิดจากการขาดเอนไซม์อัลโดเลส บี(Aldolase B) ผู้ป่วยด้วย HFI จะไม่แสดงอาการของโรคจนกว่าจะมีการย่อยฟรุกโทส ซูโครส หรือซอร์บิทอล ถ้าหากทานฟรุกโทสเข้าไป การถูกขัดขวางทางเอนไซม์ที่อัลโดเลส บี จะทำให้เกิดการสะสมของฟรุกโทส-1-ฟอสเฟต (fructose-1-phosphate) ซึ่งเมื่อผ่านไปจะทำให้เกิดการตายของเซลล์ตับ การสะสมของสารนี้ยังมีผลไปถึงกระบวนการกลูโคนีโอเจเนซิส และการสร้างอะดีนอซีน ไตรฟอสเฟต (ATP) ขึ้นใหม่ อาการของ HFI ประกอบด้วยอาเจียน, กล้ามเนื้อหดเกร็ง (convulsions), อารมณ์ฉุนเฉียว (irritability), ไฮโปไกลซีเมีย, ดีซ่าน, เลือดคั่งภายใน, ตับโต, ไฮเปอร์ยูริกซีเมีย และอาจนำไปสู่ภาวะไตวายได้ ถึงแม้ HFI จะไม่ใช่อาการที่เลวร้ายในทางคลินิก แต่ก็มีรายงานการเสียชีวิตในทารกและเด็กอันเป็นผลทางเมตาบอลิกจาก HFI ในทุกกรณีที่เสียชีวิตเกิดจากปัญหาในการวินิจฉัยโรค
HFI เป็นโรคออโตโซมอลรีเซสสีฟ เกิดจากการมิวเตชั่นในยีน ALDOB บนตำแหน่ง 9q31.1 HFI มักถูกสงสัยจากประวัติการบริโภคอาหาร โดยเฉพาะอย่างยิ่งในทารกซึ่งแสดงอาการหลังจากเลี้ยงด้วยน้ำนม การรักษาอาการของ HFI ประกอบด้วยการห้ามทานฟรุกโทสเป็นเด็ดขาด ผู้ป่วยที่มีอายุมักเลือกทานอาหารที่มีฟรุกโทสต่ำอยู่แบ้ว แม้ก่อนการวินิจฉัยพบโรค
เมทาบอลิซึมของฟรุกโทส
เมื่อฟรุกโทสถูกย่อยแล้วจะเปลี่ยนเป็น fructose-1-phosphate ในตับโดยใบ้เอนไซม์ฟรุกโทไคเนส การขาดเอนไซม์ฟรุกโทไคเนสทำให้เกิดฟรุกโทซิวเรียจำเป็น (essential fructosuria) อาการที่ไม่เป็นอันตรายในทางการแพทย์ ที่ซึ่งฟรุกโทสที่ไม่ถูกเมทาบอไลส์จะถูกขับออกทางปัสสาวะ Fructose-1-phosphate จะถูกเมทาบอไลส์ต่อโดย อัลโดเลสบี (aldolase B) กลายเป็น dihydroxyacetone phosphate และ กลีเซอรอลดีไฮด์ โรค HFI นั้นเกิดจากการขาดเอนไซม์อัลโดเลส บี
14 มกราคม
วันที่ 14 มกราคม เป็นวันที่ 14 ของปี ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 351 วันในปีนั้น (352 วันในปีอธิกสุรทิน)
ภาวะไม่ทนต่อฟรุกโทสกรรมพันธุ์
เมทาบอลิซึมของฟรุกโทส
การขาดเอนไซม์อัลโดเลสบีจึงทำให้เกิดการคั่งของ fructose-1-phosphate และการกักฟอสเฟต (ฟรุกโทไคเนสจำเป็นต้องใช้ATP) ผลตอนปลายของการคั่งนี้ทำให้เกิดการยับยั้งการผลิตกลูโคส และลดการผลิตใหม่ของ ATP ในร่างกาย
การรักษา
การรักษาโรค HFI ขึ้นอยู่กับระยะของโรคและความรุนแรงของอาการ ผู้ป่วยที่ไม่ได้มีอาการพิษที่รุนแรงหรือฉับพลันจะใช้การวางแผนการทานอาหารอย่างรัดกุมไม่ให้มีการทานฟรุกโทสและสารตั้งต้นให้เกิดฟรุกโทสในกระบวนการเมตาบอลิก ฟรุกโทสในอาหารจะถูกแทนที่ด้วยกลูโคส, มอลโทส หรือน้ำตาลอื่น ๆ บางครั้งต้องใช้การช่วยเหลือของนักวิทยาการควบคุมอาหารเพื่อพิจารณาอาหารที่เหมาะสมและรับประทานได้ในผู้ป่วย
พระไภษัชยคุรุ
พระไภษัชยคุรุ (भैषज्यगुरु,, 薬師仏, 약사불, སངས་རྒྱས་སྨན་བླ) หรือ พระไภษชฺยคุรุไวฑูรฺยปฺรภาราช (, 薬師瑠璃光如来, 약사유리광여래) เป็นพระพุทธเจ้าที่พบเฉพาะในนิกายมหายาน ไม่พบในฝ่ายเถรวาท พระนามของท่านหมายถึงพระตถาคตเจ้าผู้เป็นบรมครูแห่งยารักษาโรค ผู้มีรัศมีสีน้ำเงินดังไพลิน พระนามอื่นๆของท่านคือ พระไภษัชยคุรุตถาคต พระมหาแพทย์ราชาพุทธเจ้า พระมหาไภษัชยราชพุทธเจ้า เป็นที่นิยมนับถือในหมู่ชาวจีนและชาวทิเบต
รูปลักษณ์
ในความเชื่อของชาวจีน รูปของพระองค์อยู่ในท่านั่งสมาธิ มีรัตนเจดีย์วางบนพระหัตถ์ บ้างถือกระปุกยา ส่วนในความเชื่อของชาวทิเบต พระองค์มีกายสีน้ำเงินเข้ม นั่งขัดสมาธิ พระหัตถ์ขวาถือยาสมุนไพร (ทางจีนนิยมเป็นเห็ดหลินจือ) พระหัตถ์ซ้ายถือบาตรวางบนพระเพลา ถือกันว่าเป็นพระพุทธเจ้าที่สามารถรักษาโรคทางกายและโรคทางกรรมของสัตว์โลก
หลักฐานจากพระสูตร
พระสูตรที่กล่าวถึงพระไภษัชยคุรุพุทธเจ้าโดยเฉพาะ พระองค์เดียว คือ
ความเชื่อ
พระไภษัชยคุรุเป็นที่นับถืออย่างแพร่หลายในหมู่ชาวพุทธมหายาน แต่ไม่มีนิกายเป็นของตนเองอย่างพระอมิตาภะพุทธะ ทรงมีแดนศุทธิไวฑูรย์ที่เหมือนกับแดนสุขาวดีของพระอมิตาภะ นอกจากนี้ในคัมภีร์ไภษัชยคุรุไวฑูรยประภาสัปตพุทธปูรวปณิธานสูตร กล่าวว่าทรงเป็นหนึ่งในพระไภษัชยคุรุทั้ง 7 มีพระโพธิสัตว์เป็นสาวก 2 องค์ คือ พระสุริยประภาโพธิสัตว์ และพระจันทรประภาโพธิสัตว์
สหพันธ์ยิมนาสติกนานาชาติ
สหพันธ์ยิมนาสติกนานาชาติ (International Gymnastics Federation; Fédération Internationale de Gymnastique, FIG) เป็นหน่วยงานกำกับดูแลการแข่งขันยิมนาสติก สำนักงานใหญ่ตั้งอยู่ที่เมืองโลซาน ประเทศสวิตเซอร์แลนด์ ก่อตั้งขึ้นเมื่อวันที่ 23 กรกฎาคม พ.ศ. 2424 ในเมืองลีแยฌ ประเทศเบลเยียม ทำให้เป็นองค์กรกีฬาระหว่างประเทศที่เก่าแก่ที่สุดในโลก เดิมเรียกว่าสหพันธ์ยิมนาสติกแห่งยุโรป มีประเทศสมาชิกสามประเทศ ได้แก่ เบลเยียม ฝรั่งเศส และเนเธอร์แลนด์ จนถึงปี พ.ศ. 2464 เมื่อประเทศนอกยุโรปได้รับการยอมรับและได้รับชื่อปัจจุบัน
เดวิด แกสคอยน์
ต่อมาเขาทำหน้าที่เป็นประธานของมิตซูบิชินิวซีแลนด์ จำกัด นิวซีแลนด์ผลิตภาพยนตร์กองทุนและนิวซีแลนด์ Opera จำกัด นอกจากนี้เขายังทำหน้าที่เป็นประธานของทรานซ์พาวเวอร์ นิวซีแลนด์จำกัด จนถึงเดือนพฤศจิกายนปี 2550 และประธานสหกรณ์แบงค์ ลิมิเตด จนถึงวันที่ 1 เดือนเมษายน 2555 เขาทำหน้าที่เป็นคณะกรรมการของพิพิธภัณฑ์แห่งนิวซีแลนด์ Te Papa Tongarewa Gascoigne ดำรงตำแหน่งผู้อำนวยการ บริษัททรานซ์ พาวเวอร์ นิวซีแลนด์ ลิมิเตด ตั้งแต่วันที่ 27 ธันวาคม พ.ศ. 2543 ถึงวันที่ 31 ตุลาคม พ.ศ. 2550 โดยดำรงตำแหน่งกรรมการในSkycity Leisure Limited และ Mitsubishi Motors New Zealand Limited เขาเป็นทหนายความจนถึงปี 2552
สมรส
เขาได้สมรสครั้งแรกกับ มาร์การ็ต ลูอีส คัมเบล แต่ไม่มีบุตร ต่อมาได้หย่ากัน และแต่งงานใหม่กับ แพตซี เรดดี เมื่อปี 2559 ก่อนที่ภรรยาของเขาจะดำรงตำแหน่งผู้สำเร็จราชการแทนพระองค์นิวซีแลนด์ ไม่มีบุตร
21 (อัลบั้มอะเดล)
21 คืออัลบั้มสตูดิโอลำดับที่ 2 ของอะเดล ศิลปินชาวอังกฤษ วางแผงวันที่ 24 มกราคม พ.ศ. 2554 ในประเทศแถวทวีปยุโรปหลายประเทศ และวันที่ 22 กุมภาพันธ์ ในแถบทวีปอเมิรกาเหนือ ซึ่งชื่ออัลบั้มมาจากอายุในระหว่างการทำอัลบั้มนี้ของเธอ อัลบั้มนี้มีส่วนผสมของ โฟล์ก และ โมทาวน์ เหมือนกับอัลบั้ม 19 แต่ได้แรงบันดาลใจมาจากแนวดนตรีเพลง อเมริกันคันทรี และเซาท์เทิร์นบลูส์ ที่เธอค้นพบระหว่างทัวร์ An Evening with Adele (2008-2009) ที่อเมริกาเหนือ อัลบั้มนี้ถูกแต่งขึ้นหลังจากการแยกทางกับคนรักของเธอ เนื้อหาของเพลงมีหัวข้ออย่างความโกรธ ความแค้น ความเศร้า รักสลาย การสำรวจจิตใจ และการให้อภัย
อะเดลเริ่มเขียนอัลบั้ม 21 ในเดือนพฤษภาคม พ.ศ. 2552 ซึ่งแรงบันดาลใจในอัลบั้มนี้ยังคงเกี่ยวกับความสัมพันธ์เหมือนกับอัลบั้มก่อนหน้าของเธอ แต่เธอได้แต่งเพลงให้ดนตรีเร้าจังหวะและร่วมสมัยมากกว่าเดิม อะเดลได้ร่วมงานกับนักแต่งเพลงและโปรดิวเซอร์หลายๆคน รวมถึงผู้บริหารร่วมของบริษัทโคลัมเบีย เรคคอร์ดส อย่าง Rick Rubin, Paul Epworth, Ryan Tedder, Jim Abbiss และ Dan Wilson
ผลตอบรับด้านคำวิจารณ์
21 ได้รับการตอบรับอย่างดีเยี่ยมในหมู่นักวิจารณ์
รางวัลที่ได้รับ
อัลบั้ม 21 ได้รับการเสนอชื่อเข้าชิงในสาขารางวัลต่างๆ ดังนี้
รายชื่อใน Top 10
อัลบั้ม 21 ปรากฏในรายชื่อ Top 10 ของอัลบั้มที่ดีที่สุดของปี 2011 ที่จัดโดยนักวิจารณ์จากหลายแห่ง เช่น
ผลตอบรับด้านยอดขาย
อัลบั้ม 21 เปิดตัวอันดับ 1 ใน ชาร์ตอัลบั้มแห่งสหราชอาณาจักร เมื่อวันที่ 30 มกราคม พ.ศ. 2554 ด้วยยอดขายในสัปดาห์แรกกว่า 208,000 ก๊อปปี้ ขณะที่ยังครองอันดับ 1 อยู่ เป็นสัปดาห์ที่ 4 ติดต่อกัน อะเดลได้ออกแสดงเพลง Someone Like You ที่งานประกาศผลรางวัล บริทอวอร์ดส 2011 ทำให้ยอดขายพุ่งขึ้นถึง 890 เปอร์เซ็นต์บนเว็บอะเมซอนอังกฤษภายใน 1 ชม. หลังจากการเผยแพร่ ทั้งนี้อัลบั้ม 19 ก็ยังขึ้นอันดับ 4 ในชาร์ตด้วย รวมถึงเพลง Someone Like You ไต่ขึ้นจากอันดับที่ 47 ขึ้นสู่อันดับ 1 และเพลง Rolling in the Deep ขึ้นจากอันดับ 5 มาที่อันดับ 4 ในชาร์ตซิงเกิล ทำให้อะเดลเป็นศิลปินคนแรกตั้งแต่วงเดอะบีตเทิลส์ ในปี 1964 ที่มี 2 เพลง และ 2 อัลบั้มใน Top 5 ของชาร์ตซิงเกิลและชาร์ตอัลบั้มในเวลาเดียวกัน สัปดาห์ต่อมา อัลบั้ม 19 ขึ้นมาอยู่อันดับ 2 ในสัปดาห์ที่ 102 ตั้งแต่วางแผงมา ทำให้อะเดลเป็นศิลปินคนแรกที่มี 2 อัลบั้มอยู่ใน Top 2 ตั้งแต่วง เดอะคอรร์ส ทำได้เมื่อปี 1999
อัลบั้มนี้วางแผงที่สหรัฐอเมริกาวันที่ 22 กุมภาพันธ์ 21 เปิดตัวในอันดับ 1 บน บิลบอร์ด 200 ด้วยยอดขายสัปดาห์แรก 352,000 ก๊อปปี้ จนถึงขณะนี้ 21 อยู่ในอันดับ 1 ทั้งหมด 24 สัปดาห์ เป็นอัลบั้มที่อยู่ในอันดับ 1 นานที่สุดในยุคของ SoundScan และนานที่สุดโดยศิลปินหญิงเดี่ยวตลอดกาล ขายไปได้แล้วกว่า 10.04 ล้านก๊อปปี้ ทั้งยังเป็นอัลบั้มแรกที่ทำยอดขายดิจิตอลเกิน 2 ล้านก๊อปปี้ ด้วย 21 ทำให้อะเดลเป็นศิลปินหญิงคนแรกที่มีถึง 3 ซิงเกิลใน Top 10 ของบิลบอร์ดฮอต 100 ในสัปดาห์เดียวกัน
ในแคนาดา 21 อยู่ในอันดับ 1 นานกว่า 32 สัปดาห์ ยอดขายรวมตอนนี้อยู่ที่ 1.14 ล้านก๊อปปี้ ในทั่วโลก 21 ทำยอดขายมากกว่า 25 ล้านก๊อปปี้แล้ว
ชาร์ตประจำปี
!scope="row"|Argentine Albums (CAPIF) !scope="row"|Australian Albums (ARIA) !scope="row"|Austrian Albums (Ö3 Austria) !scope="row"|Belgian Albums (Ultratop Flanders) !scope="row"|Belgian Albums (Ultratop Wallonia) !scope="row"|Brazilian Albums (ABPD) !scope="row"|Canadian Albums (Billboard) !scope="row"|Danish Albums (Hitlisten) !scope="row"|Dutch Albums (MegaCharts)
!scope="row"|French Albums (SNEP) !scope="row"|German Albums (Offizielle Top 100) !scope="row"|Hungarian Albums (MAHASZ) !scope="row"|Irish Albums (IRMA) !scope="row"|Italian Albums (FIMI) !scope="row"|Mexican Albums (Top 100 Mexico) !scope="row"|New Zealand Albums (RMNZ) !scope="row"|Polish Albums (ZPAV) !scope="row"|South African Albums (RiSA) !scope="row"|Spanish Albums (PROMUSICAE) !scope="row"|Swedish Albums (Sverigetopplistan) !scope="row"|Swiss Albums (Schweizer Hitparade) !scope="row"|UK Albums (OCC)
! scope="row"| Worldwide Albums (IFPI Global Music Report)
!scope="row"|Argentine Albums (CAPIF) !scope="row"|Australian Albums (ARIA) !scope="row"|Austrian Albums (Ö3 Austria) !scope="row"|Belgian Albums (Ultratop Flanders) !scope="row"|Belgian Albums (Ultratop Wallonia) !scope="row"|Canadian Albums (Billboard) !scope="row"|Danish Albums (Hitlisten) !scope="row"|Dutch Albums (MegaCharts) !scope="row"|German Albums (Offizielle Top 100) !scope="row"|Hungarian Albums (MAHASZ) !scope="row"|Italian Albums (FIMI) !scope="row"|New Zealand Albums (RMNZ) !scope="row"|Swedish Albums (Sverigetopplistan) !scope="row"|Swiss Albums (Schweizer Hitparade) !scope="row"|UK Albums (OCC) !scope="row"|US Billboard 200
!scope="row"|Belgian Albums (Ultratop Flanders) !scope="row"|Belgian Albums (Ultratop Wallonia) !scope="row"|Dutch Albums (MegaCharts) !scope="row"|New Zealand Albums (RMNZ) !scope="row"|US Billboard 200
! scope="row"| Australian Albums (ARIA) !scope="row"|Dutch Albums (MegaCharts) !scope="row"|Italian Albums (FIMI)
! scope="row"| South Korean Albums International (Gaon) !scope="row"|UK Albums (OCC) !scope="row"|US Billboard 200
!scope="row"|Australian Albums (ARIA) !scope="row"|Canadian Albums (Billboard) !scope="row"|Danish Albums (Hitlisten) !scope="row"|Dutch Albums (MegaCharts) !scope="row"|New Zealand Albums (RMNZ) !scope="row"|South Korean Albums International (Gaon) !scope="row"|Swiss Albums (Schweizer Hitparade) !scope="row"|UK Albums (OCC) !scope="row"|US Billboard 200